Íslenska þjóðfylkingin býður ekki fram í Reykjavík Frestur til þess að skila inn meðmælendalistum rann út í gær . Vísir / Stefán Íslensku þjóðfylkingin mun ekki verða í framboði í Reykjavíkurkjördæmunum í komandi alþingiskosningum . Flokkurinn skilaði ekki inn meðmælendalistum í kjördæmunum . Frestur til þess rann út í gær . Kjarninn greinir frá . Í gær var greint frá því að oddvitar Íslensku þjóðfylkingarinnar í Reykjavíkurkjördæmunum tveimur , Gústaf Níelsson og Gunnlaugur Ingvarsson , hafi dregið framboð sín til baka . Þeir sögðust ekki ætla fram fyrir flokkinn á meðan forysta hans væri í höndum Helga Helgasonar , formanns flokksins . Í yfirlýsingu frá stjórn flokksins í gær , sem undirrituð var af Helga Helgasyni , formanni flokksins , sagði að ákveðnir aðilar innan flokksins hafi átt erfitt með að fara að samþykktum og lögum flokksins og virtust vera í sífelldu stríði við stjórn og aðra flokksmenn . Ekki náðist í Helga Helgason , formann flokksins , við vinnslu fréttarinnar þrátt fyrir ítrekaðar tilraunir . Stjórn Íslensku þjóðfylkingarinnar segir að ákveðnir aðilar innan flokksins hafi átt erfitt með að fara að samþykktum og lögum flokksins og virtust vera í sífelldu stríði við stjórn og aðra flokksmenn .